Løfshus slår tilbake mot kritikk: – Det er Kowalczyk i et nøtteskall
– Alle er uskyldige til det motsatte er bevist. Nå må Saarinen og Kowalczyk forstå at dette ikke er noen vanlig dopingsak. De må sette seg inn i saken, men dette er Kowalczyk i et nøtteskall i hvert fall, sier Løfshus, når VG viderebringer kritikken fra to av de mest kjente dameløperne i langrennsverden.Sammen med finske Aino-Kaisa Saarinen, har polakken ytret seg kritisk til det som skjedde i forkant av at Sundby ble domfelt 11. juli. «Er det ikke slik at han etter det positive dopingresultatet, burde vært suspendert til endelig avklaring av saken?», skriver Kowalczyk på Twitter. For nordmannen fikk vite at han i januar 2015 hadde gått over en såkalt «decision limit» ved bruk av den lovlige astmamedisinen Ventoline. Siden den gangen har gangen i saken vært en godt skjult hemmelighet, det vil si 18 måneder. I juli hadde CAS (idrettens voldgiftsrett) felt sin dom og først i dag ble det kjent gjennom en godt organisert pressekonferanse i regi av Norges Skiforbund. Bakgrunn: Sundby utestenges etter brudd på dopingreglerKowalczyk har ved flere anledninger vært kritisk til rival Marit Bjørgens bruk av astmamedisin, og var kjapt ute på sosiale medier i dag. Den polske langrennsløperen, for øvrig firedobbelt vinner av Tour de Ski, antyder i sin Twitter-melding at Sundby har sluppet billig unna i forkant av domfellelsen. Også den tidligere OL-medaljøren Aino-Kaisa Saarinen reagerer på hvordan Norges Skiforbund har håndtert Sundby-saken, og etterlyser mer synlighet. «Sundbys dopingovertredelse ble gjort offentlig kun etter at den ble avgjort i CAS (idrettens voldgiftsrett red.anm.). Ville vært rettferdig å ha de samme reglene for alle. #Visibility #fairplay». Les også: Lagkamerater i sjokk etter Sundby-domLøfshus forteller at kun en håndfull personer har visst om Sundby-saken i lang, lang tid. Siden januar-dagen i 2015 har Sundby forklart seg og gjort re-tester for FIS (Det internasjonale skiforbundet) – og blitt frikjent. Ifølge Løfshus er det FIS-prosedyre at ting ikke skal være offentlig. Da også Antidoping Norge gikk god for Sundbys forklaring på bruken av forstøver og ventoline, trodde Norges Skiforbund at saken var ute av verden i fjor på senhøsten. Da nærmet Sundby seg sesongstart i november. NRK-ekspert: Svært uheldig for Sundbys omdømme – Da var vi sikre på at det var ute av verden, det var jo avvist i to instanser. Slik skulle det ikke gå. Ikke lenge etter valgte WADA (Verdens Antidopingbyrå) å anke frifinnelsen til CAS (idrettens voldgiftsrett). Der ble utfallet brudd på dopingreglementet og to måneder utestengelse etter dom 11. juli. – Så dette hadde ingen i verden visst om hvis ikke WADA anket til CAS? – Det hadde jo blitt opp til Martin. Det har jeg ikke noen formening om og ikke noe vi har diskutert. Vi skulle i utgangspunktet ikke ha noen offentlighet rundt det, slik at Martin skulle fokusere på idretten sin, sier Løfshus. Sundby om astmaproblemene: – Tar jo helt knekken på ossFlera av Sundbys landslagskompiser er i sjokk etter domfellelsen, og mener skikongen ikke kan klandres for det som har skjedd. Også skiskytter Emil Hegle Svendsen stiller seg bak landslagskollegaen. «Trist å se at Martin JS blir straffet for legens misforståelse av regelverket» I tillegg til Tour de Ski-seieren fra 2015 mister Sundby også verdenscupseieren sammenlagt fra samme år og seieren han tok i verdenscuprennet i Davos i 2014. Han er også ilagt to måneders utestengelse med start fra 11. juli i år.
Tour de Ski-dronning Justyna Kowalczyk (33) mener Martin Johnsrud Sundby burde blitt suspendert i påvente av en dom. Det får landslagssjef Vidar Løfshus til å reagere.